তিলকরত্নে দিলশান
তিলকরত্নে মুদিয়ানসেলাগে দিলশান (সিংহলি: තිලකරත්න ඩිල්ශාන්, জন্ম: ১৪ অক্টোবর ১৯৭৬); একজন সাবেক শ্রীলঙ্কান ক্রিকেটার এবং শ্রীলঙ্কা জাতীয় ক্রিকেট দলের সাবেক অধিনায়ক। ১৯৯৯ সাল থেকেই তিনি জাতীয় দলের সদস্য হিসেবে খেলে আসছেন। বৌদ্ধ ধর্মে ধর্মান্তরিত হবার আগে তিনি তুয়ান মোহাম্মদ দিলশান নামে পরিচিত ছিলেন। তিনি অত্যন্ত মারমুখি ডানহাতি ব্যাটসম্যান। দিলস্কুপ নামক একধরনের বিশেষ স্ট্রোক তিনি উদ্ভাবন করেন যেখানে বল উইকেট-রক্ষকের মাথার উপর দিয়ে সীমানার বাইরে চলে যায়। তিনি স্পিন বোলার হিসেবেও যথেষ্ট কার্যকর, প্রধানত একদিনের আন্তর্জাতিক খেলায় তার বোলিং ব্যবহৃত হয়। বিশ ওভারের আন্তর্জাতিক খেলায় দিলশান দুর্দান্ত খেলোয়াড়। ২০০৯ সালের আইসিসি টি২০ ক্রিকেট টুর্নামেন্টের সেরা খেলোয়াড় নির্বাচিত হন। শ্রীলঙ্কার ৪র্থ ও বৈশ্বিকভাবে ১১শ ক্রিকেটার হিসেবে একদিনের আন্তর্জাতিকে ১০,০০০ রান সংগ্রহ করেন।